C 184/254
MT
Il-Ġurnal Uffiċjali tal-Unjoni Ewropea
5.5.2022
Il-Ħamis 21 ta’ Ottubru 2021
Emenda 107 Proposta għal regolament Artikolu 5 – paragrafu 2 – punt i Test propost mill-Kummissjoni
Emenda
(i) jikkollegaw mal-aktar firxa estensiva tal-partijiet ikkonċernati inklużi, iżda mhux limitati għal, aġenziji deċentralizzati, organizzazzjonijiet ta' riċerka u universitajiet, utenti finali u awtoritajiet pubbliċi, b'mod partikolari għall-fini li jiġu ddefiniti l-prijoritajiet u l-attivitajiet ta' kull inizjattiva kif ukoll sabiex tiġi żgurata l-inklużività;
(i) jikkollegaw mal-aktar firxa estensiva tal-partijiet ikkonċernati inklużi, iżda mhux limitati għal, aġenziji deċentralizzati, organizzazzjonijiet ta' riċerka u universitajiet, organizzazz­ jonijiet tas-soċjetà ċivili, utenti finali, assoċjazzjonijiet tal-SME u awtoritajiet pubbliċi, b'mod partikolari għall-fini li jiġu ddefiniti l-prijoritajiet u l-attivitajiet ta' kull inizjattiva kif ukoll sabiex tiġi żgurata l-inklużività, l-aċċess miftuħ, u l-valur miżjud soċjetali;
Emenda 108 Proposta għal regolament Artikolu 5 – paragrafu 2 – punt j Test propost mill-Kummissjoni
Emenda
(j) iwettqu attivitajiet ta' informazzjoni, ta' komunikazzjoni, ta' pubbliċità u ta' disseminazzjoni u ta' użu billi japplikaw mutatis mutandis l-[Artikolu 46] tar-Regolament dwar Orizzont Ewropa, inkluż billi jagħmlu l-informazzjoni dettaljata dwar ir-riżultati mill-attivitajiet ta' riċerka u ta' innovazzjoni ffinanzjati disponibbli u aċċessibbli f'bażi ta' data elettronika komuni ta' Orizzont Ewropa;
(j) iwettqu attivitajiet ta' informazzjoni, ta' komunikazzjoni, ta' pubbliċità u ta' disseminazzjoni u ta' użu billi japplikaw l-Artikoli 10 u 39 ta' dan ir-Regolament u mutatis mutandis l-[Artikolu 46] tar-Regolament dwar Orizzont Ewropa, inkluż billi jagħmlu l-informazzjoni dettaljata dwar ir-riżultati mill-attivitajiet ta' riċerka u ta' innovazzjoni ffinanzjati disponibbli għall-pubbliku ġenerali u aċċessibbli f'bażi ta' data elettronika komuni ta' Orizzont Ewropa b'mod faċli għall-utent;
Emenda 109 Proposta għal regolament Artikolu 5 – paragrafu 2 – punt ja (ġdid) Test propost mill-Kummissjoni
Emenda
(ja) jippromwovu kampanji ta' sensibilizzazzjoni, attivitajiet edukattivi u ta' disseminazzjoni, bl-involviment tan-net­ works akkademiċi, xjentifiċi u ta' għarfien, jipprovdu informazzjoni adegwata dwar is-siti web rispettivi tagħhom, inkluża l-pubblikazzjoni ta' dokumentazzjoni rilevanti;